BASES REGULADORAS E CONVOCATORIA ESPECÍFICA PARA A CONCESIÓN DE SUBVENCIÓNS A ENTIDADES E ASOCIACIÓNS DE CARÁCTER SOCIAL SEN ÁNIMO DE LUCRO PARA A REALIZACIÓN DE ACTIVIDADES NA ÁREA DOS SERVIZOS SOCIAIS NO ANO 2015.
ADMINISTRACIÓN LOCAL — Municipal — Vigo (Subvencións, 05/05/2015)

Aprobar as bases reguladoras e convocatoria específica para a concesión de subvencións a entidades e asociacións de carácter social sen ánimo de lucro para a realización de actividades na área dos servizos sociais no ano 2015. A normativa de réxime local (Art.25.1 da L.7/1985, do 2 de abril, Reguladora das Bases do Réxime local – LRBRL e Art.80.1 da L.5/1997, do 22 de xullo, de Administración local de Galicia – LALGA) prevé que os municipios, para a xestión dos seus intereses e no ámbito das súas competencias, poden promover actividades e prestar os servizos públicos que contribúan a satisfacer as necesidades e aspiracións da comunidade veciñal, asumindo como competencia propia, entre outras, a avaliación e información de situacións de necesidade social e a atención inmediata a persoas en situación ou risco de exclusión social; servizo declarado obrigatorio para os municipios de poboación superior a 20.000 habitantes (Arts.25.2. e) e 26.1. c) LRBRL, na redacción dada pola L.27/2013, do 27 de decembro–LRSAL). A teor da reforma introducida pola LRSAL, a competencia en materia de «prestación dos servizos sociais, promoción e reinserción social» residénciase agora na Admón. autonómica, que deberá asumila a 31.12.2015, nos termos previstos nas normas reguladoras do sistema de financiamento autonómico e das Facendas locais e previa elaboración dun plan para a avaliación, reestruturación e implantación dos servizos (Disp. Transit.2ª), sen prexuízo da súa eventual delegación nos municipios (Art.27 LRBRL). De acordo coa Disposición adicional 4ª da L.5/2014, do 27 de maio, do Parlamento de Galicia, de medidas urxentes derivadas da entrada en vigor da LRSAL, esas competencias que debería asumir a Admón. da CA en materia de servizos sociais «continuarán sendo prestadas polos municipios mentres non se dean as condicións previstas para o seu traspaso na normativa básica e, en particular, o establecemento do novo sistema de financiamento autonómico e das facendas locais previsto nela». Ademais, considera que “non se entenderá como exercicio de novas competencias”, entre outras, a continuidade na prestación dos servizos xa establecidos e da actividade de fomento e a formalización de convenios de colaboración de concesión de subvencións (Art.3.3.). É precisamente dentro deste marco normativo e temporal no que se insire esta convocatoria específica de subvencións a entidades e asociacións de carácter social e sen ánimo de lucro para a realización de actividades na área dos servizos sociais. No eido da normativa sectorial, a L.13/2008, do 3 de decembro, de Servizos sociais de Galicia atribúelle ás Corporacións locais competencias en materia de servizos sociais, entre as que se inclúen as referidas á colaboración no fomento dos servizos sociais prestados por entidades de iniciativa social e a promoción de mecanismos de coordinación das súas actuacións, evitando duplicidades e infrautilización dos equipamentos sociais, así como o fomento e a promoción da solidariedade e da participación da sociedade civil na prevención e intervención social no ámbito local. De acordo con esta mesma norma, os poderes públicos están obrigados a fomentar no ámbito dos servizos sociais o desenvolvemento de actuacións solidarias por entidades de iniciativa social sempre que se axusten ós requisitos de autorización, calidade e complementariedade establecidos na lei e que o cumprimento dos fins das entidades de iniciativa social promoverase mediante outorgamento de subvencións, que se concederán atendendo ó interese social dos distintos servizos e proxectos, á súa complementariedade coa oferta pública de servizos sociais, a calidade e ó carácter innovador das prestacións de servizos ofertados, á eficiencia no emprego de fondos públicos e á súa adecuación os obxectivos fixados pola planificación autonómica en materia de servizos sociais. Precisamente coa finalidade de fomentar a actividade das asociacións e entidades no ámbito dos servizos sociais municipais e coadxuvar subsidiariamente ó seu financiamento, o Concello de Vigo, a través da Concellería de Política de Benestar, leva a cabo unha convocatoria anual de subvencións para entidades e asociacións de carácter social sen ánimo de lucro que actúen neste ámbito, no marco xurídico configurado pola L.9/2007, do 13 de xuño, de subvencións de Galicia (LSG), os preceptos básicos da L.38/2003, do 17 de novembro, xeral de subvencións (LXS), así como os do RD.887/2006, do 21 de xullo, polo que se aprobou o regulamento da L.38/2003, as Bases de execución do orzamento municipal e as restantes normas de dereito administrativo e privado aplicables. A convocatoria destas subvencións efectúase de acordo cos principios de publicidade, concorrencia e obxectividade, de acordo coas seguintes, É obxecto das presentes Bases a regulación da concesión, en réxime de concorrencia competitiva, de axudas económicas a entidades e asociacións de carácter social sen ánimo de lucro para a realización de actividades na área dos servizos sociais en Vigo no ano 2015, dentro dos niveis de actuación que establece a L.13/2008, do 3 de decembro, de Servizos sociais de Galicia e cumprindo os requisitos que nestas Bases se indican. Serán subvencionables aqueles proxectos, programas e actividades de asociacións e entidades sen ánimo de lucro que se desenvolvan no ámbito territorial da cidade de Vigo no sector específico dos servizos sociais e que teñan como destinatarios a un ou varios dos seguintes colectivos: Serán inadmitidas todas aquelas solicitudes de subvención que non cumpran cos requisitos xerais e específicos establecidos nestas Bases, referidos a entidades ou asociacións solicitantes (por non estar inscritas no Rexistro municipal de asociacións) e á natureza dos programas, referido a proxectos e actividades propostas (por non cumprir as condicións da Base segunda). Unha vez estudiados os proxectos presentados e admitidos, desestimaranse aquelas solicitudes nas que o obxecto e/ou finalidade da subvención poida encadrarse nun ou varios dos apartados seguintes: O crédito de que se dispón para a dotación desta convocatoria será o da aplicación orzamentaria nº 2310.489.00.00–“Subvencións a asociacións, entidades etc. de carácter social”. Poderá subvencionarse o 100% do orzamento presentado, non podendo superar, en todo caso, a cantidade de 3.000 € por entidade solicitante. Estas subvencións serán compatibles con outras subvencións ou axudas procedentes doutras Administracións ou entes públicos nacionais, da Unión Europea ou de organismos internacionais. A beneficiaria deberá comunicar ó Concello de Vigo a solicitude e obtención doutras subvencións ou axudas que financien a actividade. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada ós fondos recibidos. En calquera caso, o importe total da subvención ou subvencións non poderá superar o custo total do programa, proxecto ou actividade subvencionada; suposto no que se procederá na forma prevista no Art.34 do RD.887/2006. O prazo de presentación de solicitudes será dun (1) mes, contado contado dende o dia seguinte á publicación destas Bases no Boletín Oficial da Provincia de Pontevedra. As solicitudes poderán presentarse no Rexistro xeral do Concello de Vigo ou mediante calquera das formas previstas no artigo 38.4 da Lei 30/1992, do 26 de novembro, de Réxime xurídico das Administracións públicas e do Procedemento administrativo común (LRX-PAC). As solicitudes de subvención presentaranse de acordo co modelo que figura no Anexo I destas Bases. Coa solicitude achegarase a seguinte documentación: No suposto de que a entidade presentase esta documentación, ou parte da mesma, a outra convocatoria de axudas do Concello de Vigo no ano en curso ou no ano anterior, será suficiente con que achegue unha declaración especificando a documentación xa presentada, así como o número de expediente no que consta, debendo anexar unicamente a documentación que falte ou non estea actualizada. Serán gastos subvencionables os custos directos e indirectos do programa, proxecto ou actividade subvencionada. Entenderanse como “custos directos” aqueles que resulten imprescindibles para a posta en marcha do proxecto, vinculados á execución da intervención, e que financian a consecución dos seus obxectivos. Para os efectos da concesión da axuda teranse en conta: Considéranse “custos indirectos” os gastos propios do funcionamento regular da entidade solicitante que resultan da formulación e execución do proxecto. Non poderán superar o 5% do orzamento total do proxecto. Estes gastos imputaranse á actividade subvencionada na parte que razoablemente corresponda de acordo cos principios e normas de contabilidade xeralmente aceptadas e, en todo caso, na medida en que tales gastos correspondan ao período en que efectivamente se realiza a actividade, debendo acreditarse a porcentaxe aplicada mediante declaración responsable. A concesión destas subvencións terá lugar en réxime de concorrencia competitiva, tendo sempre como límite as dispoñibilidades orzamentarias da Concellería de Política de Benestar para tal fin no presente exercicio. Neste sentido, levarase a cabo a comparación das solicitudes presentadas a fin de establecer una prelación entre as mesmas, de acordo cos criterios de valoración que se indican, adxudicándolles as axudas proporcionalmente á puntuación obtida, co límite fixado na presente convocatoria e dentro do crédito dispoñible. De producirse algunha renuncia, esta non dará lugar a un novo cálculo das cantidades asignadas inicialmente nin, polo tanto, ó incremento dos importes correspondentes ás entidades que aceptaron a subvención. Os proxectos que cumpran os requisitos sinalados nestas Bases reguladoras serán avaliados tendo en conta os seguintes criterios: A.- Criterios rel acionados coa entidade: ata 15 puntos, desagregados da seguinte forma: B.- Criterios relacionados co contido do proxecto: ata 25 puntos, desagregados da seguinte forma: Serán excluídas as solicitudes que non acaden un mínimo de 7 puntos nos contidos do apartado A e un mínimo de 15 puntos na suma de todos os criterios. A instrucción do procedemento de concesión das subvencións corresponderá ao/á funcionario/a técnico/a que se designe do Departamento de Benestar social que, de oficio, examinará as solicitudes e a documentación anexa e realizará todas as actuacións que sexan necesarias para a determinación, coñecemento e comprobación dos datos a ter en conta na súa avaliación e resolución, incluíndo a petición dos informes que, de ser o caso, se estimen necesarios. Se a solicitude non reúne os requisitos sinalados no artigo 70 da LRX-PAC, ou non se acompañe a documentación que de acordo con estas Bases resulte esixible, requirirase ao interesado para que no prazo de 10 días hábiles emende a falta ou achegue os documentos preceptivos, coa indicación de que, se así nono fixese, teráselle por desistido da súa petición, previa resolución que deberá ser ditada nos termos previstos no artigo 42 da citada Lei. Durante o proceso de valoración das solicitudes poderase citar ás entidades e asociación para clarificar ou ampliar aspectos técnicos da solicitude, dirixindo os oportunos requirimentos ao enderezo de correo electrónico que para estes efectos se indique na solicitude. A Xunta de Goberno Local, por proposta do órgano instructor e previo informe da Comisión de Avaliación, resolverá motivadamente conceder ou denegar as solicitudes de subvención presentadas e admitidas. O expediente de concesión de subvención conterá o informe do órgano instructor no que conste que da información que obra no seu poder despréndese que os beneficiarios cumpren todos os requisitos necesarios para acceder a elas. - Publicidade da convocatoria e das Bases reguladoras: Unha vez aprobada pola Xunta de Goberno Local, esta convocatoria, coas Bases reguladoras da concesión das axudas, será publicada no correspondente diario oficial (BOP), anunciada na prensa local con referencia ao boletín oficial no que aparece publicada e na paxina web do Concello de Vigo (www.vigo.org). As Bases reguladoras, así como o modelo de solicitude e demais modelos normalizados que constitúen os seus Anexos facilitaranse na Oficina de Información do Concello de Vigo, nas oficinas de Benestar social e a través da web municipal. - Publicidade das subvencións concedidas: As axudas que se concedan ao abeiro das presentes Bases e convocatoria serán publicadas no BOP cando a súa contía sexa de 3.000 €, con expresión da convocatoria, crédito orzamentario ao que se imputan, beneficiario, cantidade concedida e finalidade da subvención. A publicidade das de contía inferior á indicada realizarase unicamente na web do Concello. - Publicidade do financiamente público: As beneficiarias das subvencións obxecto desta convocatoria deberán dar a adecuada publicidade do carácter público do financiamento municipal do proxecto ou programa en todas as actividades e comunicacións que realicen, previa conformidade da Concellería de Política de Benestar. A Comisión de Avaliación estará integrada pola Concelleira de Política de Benestar, en calidade de presidenta e, como vogais da mesma, o xefe de área, a xefa do servizo e un/ha funcionario/a do Departamento de Benestar social designado/a para o efecto, actuando un deles como secretario/a. Á vista do actuado polo órgano instructor, a Comisión emitirá informe concretando o resultado da avaliación realizada. O prazo para a resolución do expediente será de 4 meses como máximo, desde o último día fixado para a presentación das solicitudes no Rexistro xeral. A resolución será notificada a todos os interesados na forma prevista na lexislación reguladora do procedemento administrativo común. O transcurso dese prazo máximo sen que se teña notificado a resolución expresa, lexitimará ós interesados para entender desestimadas por silencio administrativo as súas solicitudes de concesión da subvención. A resolución da Xunta de Goberno Local esgota a vía administrativa e contra a mesma poderá interpoñerse recurso de reposición perante ese mesmo órgano no prazo dun mes a contar desde o día seguinte ao da súa notificación, ou ben directamente recurso contencioso-administrativo perante os Xulgados do contencioso-administrativo de Vigo, no prazo de dous meses desde o seguinte ao da notificación, de acordo cos artigos 116 da LRX-PAC e 8.1 e 46 da Lei reguladora da xurisdición contencioso administrativa. A concesión das subvencións ás entidades beneficiarias implica a asunción de todas as obrigas derivadas da normativa sobre axudas e subvencións públicas a entidades sen ánimo de lucro. En concreto, obríganse especificamente a: Unha vez notificada a resolución da concesión da subvención procederase á xustificación e pagamento na forma que se indica a continuación. A xustificación das axudas deberase presentar no Rexistro xeral deste Concello, como máximo, ata o 31 de outubro de 2015. Con todo, previa aprobación por parte da Xunta de Goberno Local, este prazo poderá ser ampliado excepcionalmente e de forma motivada, sempre de acordo coa normativa orzamentaria aplicable, as Bases de execución do orzamento e as normas xerais de peche do exercicio que se acorden. En todo caso, a xustificación deberá facerse conforme á previsión contida no artigo 30 da LXS e 28 da LSG, coa estrutura de conta xustificativa prevista no artigo 72 do RD.887/2006, que conterá Memoria de actuación e Memoria económica xustificativas. A documentación para xustificar a subvención presentarase no Rexistro xeral e constará de tres partes: A xustificación deberá facerse con documentos orixinais pola parte subvencionada e con copias de facturas polo resto do orzamento. Se poderá substituir a presentación de copias de facturas polo gasto do proxecto ou actividade non subvencionada pola presentación dun balance que abarque a totalidade do gasto ou por unha certificación na que se acredite que o programa ou actividade que foi obxecto da subvención foi executado na súa totalidade e o seu custo total foi de. euros Para posibilitar o control de concorrencia de subvencións, ou cando a entidade solicitante demande o orixinal presentado, as facturas e documentos poderán marcarse cunha estampilla, indicando na mesma a subvención para a que se presenta como xustificante e se o importe se imputa total ou parcialmente á mesma, indicando neste caso a contía exacta que resulte afectada. Posteriormente incorporarase ao expediente copia do xustificante orixinal estampillado. Procederá, por razóns xustificadas, o dereito ao cobro parcial e reducción da subvención en caso de que non se execute algunha das actividades previstas no proxecto ou de que se incumpra algunha das obrigas do beneficiario. Así mesmo, poderá reducirse a subvención cando os gastos xustificados fosen inferiores aos subvencionados ou se obtivesen ingresos superiores aos previstos. O persoal técnico do Departamento de Benestar social será o encargado do seguimento da execución das subvencións así como de certificar a adecuada xustificación das mesmas mediante a emisión dun informe que se incorpora coa conta xustificativa e a documentación presentada, no que se poña de manifesto expresamente o cumprimento do obxecto da subvención e a conformidade cos documentos xustificativos presentados ou, de ser o caso, aquelas circunstancias que imposibilitan a súa aprobación. Os datos das entidades e asociacións solicitantes e os dos seus representantes serán incorporados aos ficheiros municipais. A finalidade da súa recollida é a instrucción do procedemento para a concesión das subvencións obxecto das presentes Bases reguladoras e convocatoria, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na normativa vixente en orde á conclusión do proceso subvencional, polo que a súa achega é obrigatoria. Estes datos serán tratados e protexidos de acordo co previsto na LRX-PAC e na Lei Orgánica 15/1999, do 13 de decembro, de Protección de datos de carácter personal, sendo responsable do seu tratamento a Concellería de Política de Benestar do Concello de Vigo, perante a que os/as interesados/as poderán exercer os seus dereitos de acceso, rectificación, cancelación e oposición. En todo aquilo non previsto nas presentes Bases, serán de aplicación as normas básicas da Lei xeral de subvencións e da Lei de subvencións de Galicia sobre causas de invalidez (artigo 36 LXS e 32 LSG), causas e réxime de reintegro da subvencións (artigos 37 LXS e 33 LSG), réxime de infraccións e sancións en materia de subvencións e, en xeral, con carácter pleno ou supletorio, no non previsto nas Bases, a Lei xeral de subvencións e o seu regulamento de desenvolvemento, RD 887/2006, do 21 de xuño; a lexislación básica do Estado en materia de réxime local; a Lei 9/2007, de subvencións de Galicia; as bases de execución do orzamento do Concello de Vigo vixentes, as restantes normas de dereito administrativo e, no seu defecto, as normas de dereito privado.